Acțiune introdusă la 30 mai 2022 – PF/Parlamentul
(Cauza T-317/22)
Limba de procedură: franceza
Părțile
Reclamantă: PF (reprezentanți: L. Levi și P. Baudoux, avocați)
Pârât: Parlamentul European
Concluziile
Reclamanta solicită Tribunalului:
declararea prezentei acțiuni ca fiind admisibilă și fondată;
în consecință:
anularea deciziei din 18 februarie 2022 de respingere a cererii de reexaminare a reclamantei, îndreptată împotriva deciziei comisiei de evaluare din cadrul concursului PE/AD/260/2021 din 20 decembrie 2021 de a nu o admite la probele orale, și, în măsura necesară, a celei din 20 decembrie 2021;
obligarea pârâtului la plata tuturor cheltuielilor de judecată.
Motivele și principalele argumente
În susținerea acțiunii, reclamanta invocă două motive.
Primul motiv, întemeiat pe încălcarea obligației de motivare.
Al doilea motiv, întemeiat pe încălcarea normelor care reglementează lucrările comisiei de evaluare și a principiilor imparțialității și nediscriminării.
____________